Inger Louise Valle

Inger Louise Valle (1921–2006) var en norsk jurist og politiker (Ap).

Valle var forbrukerminister 1971–1972, justisminister fra 1973 til 1979, og kommunal- og arbeidsminister fra 1979 til 1980.Personregister regjeringsmedlemmer m.m.. Regjeringens hjemmeside (lest 28. juli 2009) Valle var leder av den norske Hovedkomiteen for FNs internasjonale kvinneår 1975. Hun var medlem av Bærum kommunestyre fra 1967 til 1971, og av ulike komiteer og utvalg, blant annet Kjøpslovkomiteen av 1962.

Inger Louise Valle var Norges første forbrukerombudsmann, en stilling hun tiltrådte i 1973.

 Kriminalmeldingen av 1978 
Valle huskes som politiker spesielt for kriminalmeldingen av 1978, som ble utarbeidet under hennes periode som justisminister. Kriminalmeldingen la blant annet vekt på kriminalitetsforebyggende tiltak og å forstå sammenhengen mellom kriminalitet og ulike samfunnsforhold,Inger Louise Valle. Norsk biografisk leksikon. Sist oppdatert 29. juni 2022. men den var omstridt da den kom og ble mye debattert, og trukket tilbake i 1979. Daværende statsminister Odvar Nordli ba Valle høsten 1979 om å gå fra Justisdepartementet til Kommunal- og arbeidsdepartementet, angivelig som følge av kontroversene rundt kriminalmeldingen.

I 1979 ble alle bestemmelser i lovgivningen om dødsstraff sløyfet etter initiativ av Valle, som uten forutgående offentlig diskusjon eller utredning hadde fått regjeringen med på å foreslå dette.

Bakgrunn
Valle var datter av skipsreder Jens Andvig og Louise Berg, og mor til professor Jan Grund. Hun var utdannet cand.jur. (1951) og arbeidet ved Norsk korrespondanseskole (1941-1947), i Prisdirektoratet (1942-1958), og i Forbrukerrådet (1958-1971).Torp, Olaf Chr (1974): Stortinget høsten 1973-våren 1977. Universitetsforlaget.

 Bibliografi 
 Dette står jeg for, Gyldendal forlag, 1989

 Referanser 

 Eksterne lenker 


Kategori:Norske kommunalministre
Kategori:Norske justisministre
Kategori:Norske familie- og forbrukerministre
Kategori:Ap-statsråder
Kategori:Statsråder i Regjeringen Bratteli I
Kategori:Statsråder i Regjeringen Bratteli II
Kategori:Statsråder i Regjeringen Nordli
Kategori:Stortingsrepresentanter fra Ap
Kategori:Stortingsrepresentanter for Akershus
Kategori:Stortingsrepresentanter 1977–1981
Kategori:Lokalpolitikere i Bærum
Kategori:Ap-politikere i Akershus
Kategori:Norske embets- og tjenestemenn
Kategori:Norske jurister
Kategori:Norske ombudsmenn